ขอสอบถามเรื่องประจำเดือนหน่อยค่ะ วันที่18มีนาคมมีเลือดออกเป็นลิ่มๆ ไม่เลอะกางในแม้แต่นิดเดียวค่ะ ต้องเอาทิชชู่ซับๆค่ะ ถึงจะติด ตอนนั้นไม่มั่นใจว่าจะเป็นประจำเดือนด้วยซ้ำ จนวันที่20ประจำเดือนก็มาไหลเยอะมาก แล้ววันที่ 22 ก็หมดไป แบบนี้เลือดที่เป็นลิ่มๆ แบบนี้วันที่18จะนับเป็นวันแรกประจำเดือนด้วยไหมคะ ?? วันที่26,28 มีเพศสัมพันธ์กับสามี แบบนี้มีโอกาสจะมีน้องไหมคะ ???
สวัสดีค่ะ หากเลือดที่เริ่มออกในวันที่ 18 มี.ค. เป็นช่วงวันที่ประจำเดือนควรจะมา คือห่างจากรอบเดือนที่แล้วประมาณ 24-35 วัน เลือดที่ออกตั้งแต่วันที่ 18-22 มี.ค. ก็น่าจะเป็นประจำเดือนค่ะ แม้ในวันแรก เลือดจะมีลักษณะเป็นลิ่มก็ตามสำหรับการมีเพศสัมพันธ์ในวันที่ 26 และ 28 เท่ากับมีเพศสัมพันธ์ในวันที่ 9 และ 10 นับจากวันที่มีประจำเดือน ถือว่าเลยระยะปลอดภัยไปแล้ว โอกาสที่จะตั้งครรภ์ย่อมมีได้ค่่ะ